บันทึกการประชุมสภาองค์การบริหารส่วนตำบลประทาย

สมัยสามัญ สมัยที่ ๓ ครั้งที่ ๒ ประจำปี ๒๕๖๑

วันศุกร์ที่ ๑๐ สิงหาคม ๒๕๖๑

 ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางสงบ แก้วคูนอก | ส.อบต.หมู่ ๘ | สงบ แก้วคูนอก |  |
| ๒. | นายธวัชชัย นาหนองขาม | ส.อบตหมู่ ๑๑ | ธวัชชัย นาหนองขาม |  |
| ๓. | นายพิชิต สมน้อย | ส.อบต.หมู่ ๑๐ | พิชิต สมน้อย |  |
| ๔. | นายธีรภัทร์ คำสิงห์นอก | ส.อบต.หมู่ ๖ | ธีรภัทร์ คำสิงห์นอก |  |
| ๕. | นายบุญพงษ์ ฝาไธสง | ส.อบต.หมู่ ๔ | บุญพงษ์ ฝาไธสง |  |
| 6. | นายอุดม เบียดนอก | ส.อบต.หมู่ ๙ | อุดม เบียดนอก |  |
| 7. | นายบุญช่วย ลุ่มนอก | ส.อบต.หมู่ ๑๖ | บุญช่วย ลุ่มนอก |  |
| 8. | นายไพรัตน์ เสริมนอก | ส.อบต.หมู่ ๕ | ไพรัตน์ เสริมนอก |  |
| 9. | นายอนุรักษ์ นาหนองขาม | ส.อบต.หมู่ ๑๐ | อนุรักษ์ นาหนองขาม |  |
| 10. | นายมนตรี ชัยลิ้นฟ้า | ส.อบต.หมู่ ๑๒ | มนตรี ชัยลิ้นฟ้า |  |
| 11. | นายศักดิ์ดา มีกรอบทอง | ส.อบต.หมู่ ๕ | ศักดิ์ดา มีกรอบทอง |  |
| 12. | นายสมบูรณ์ ทางไธสง | ส.อบต.หมู่ ๓ | สมบูรณ์ ทางไธสง |  |
| 13. | นางสมจิต พังไธสง | ส.อบต.หมู่ ๓ | สมจิต พังไธสง |  |
| 14. | นางสุดาวัน พลดงนอก | รองประธานสภาฯ | สุดาวัน พลดงนอก |  |
| 15. | นายเลา สุทธรัตน์ | ส.อบต.หมู่ 4 | เลา สุทธรัตน์ |  |
| 16. | นายธนาคม สียางนอก | ประธานสภาฯ | ธนาคม สียางนอก |  |
| ๑7. | นายทองใบ ศิริมนตรี | ส.อบต.หมู่ ๑๒ | ทองใบ ศิริมนตรี |  |
| ๑8. | นายสุวรรณ มะปะโท | ส.อบต.หมู่ ๑๑ | สุวรรณ มะปะโท |  |
| ๑9. | น.ส.ศรีเสาวลักษณ์ เย็นวัฒนา | เลขานุการสภาฯ | ศรีเสาวลักษณ์ เย็นวัฒนา |  |

ผู้ไม่มาประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นายพุฒ ภูคำศักดิ์ | ส.อบต.ม.9 | ลา |
| ๒. | นายปิยะ สวัสดิ์พรไพบูลย์  | ส.อบต.หมู่ ๑๔ | ลา |
| ๓. | นายภมรทัศน์ นิติโสภณทัศน์ | ส.อบต.หมู่ ๑๔ | ลา |
| ๔. | นางเนี้ยม ประสิทธิ์สุวรรณ | ส.อบต.หมู่ ๘ | ลา |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นายชาญ ฮุยสุสดี | เลขานุการนายกฯ | ชาญ ฮุยสุสดี |  |
| ๔. | นายบุญช่วย พลศรี | รองนายก อบต. | บุญช่วย พลศรี |  |

ที่ประชุมพร้อมประธานเปิดการประชุมเวลา ๙.๐๐ น.

**ระเบียบวาระที่ ๑ ประธานแจ้งที่ประชุมทราบ**

๑. สมาชิกองค์การบริหารส่วนตำบลประทาย วันนี้ลาประชุมสี่ท่าน คือ นายพุฒ ภูคำศักดิ์ นายปิยะ สวัสดิ์พรไพบูลย์ นายภมรทัศน์ นิติโสภณทัศน์ นางสงบ แก้วคูนอก และนางเนี้ยม ประสิทธิ์สุวรรณ รวมเป็นสี่ท่าน

**ระเบียบวาระที่ ๒ รับรองรายงานการประชุมครั้งที่ผ่านมา**

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

**ระเบียบวาระที่ ๓ เรื่องเสนอเพื่อพิจารณา**

 **๓.๑ ร่างข้อบัญญัติงบประมาณรายจ่ายประจำปีงบประมาณ ๒๕๖๒**

 ขั้นแปรญัตติ

ประธานสภาฯ ตามที่คณะผู้บริหารได้เสนอร่างข้อบัญญัติงบประมาณรายจ่ายประจำปีงบประมาณ ๒๕๖๒ ต่อสภาองค์การบริหารส่วนตำบลประทาย เมื่อวันที่ ๑ สิงหาคม ๒๕๖๑ และได้กำหนดยื่นแปรญัตติระหว่างวันที่ ๑ สิหาคม ๒๕๖๑ ตั้งแต่เวลา ๑๔.๐๐ น.เป็นต้นไปจนถึงวันที่ ๔ สิงหาคม ๒๕๖๐ เวลา ๑๖.๓๐ น. ซึ่งในระหว่างวันดังกล่าวไม่มีผู้ยื่นแปรญัตติ ในวันที่ ๖ สิงหาคม ๒๕๖๑ คณะกรรมการแปรญัตติได้ยื่นเสนอรายงานการแปรญัตติต่อสภาองค์การบริหารส่วนตำบลประทาย การพิจารณาร่างข้อบัญญัติในขั้นแปรญัตติไม่มีผู้แปร ผมจึงขอพิจารณาในขั้นต่อไป

 ขั้นเห็นชอบ

ประธานสภาฯ จากร่างข้อบัญญัติงบประมาณรายจ่ายประจำปีงบประมาณ ๒๕๖๒ ที่สภาองค์การบริหารส่วนตำบลประทายแห่งนี้ได้รับหลักการ และผ่านวาระการแปรญัตติ บัดนี้เป็นขั้นตอนขอความเห็นชอบต่อสภาองค์การบริหารส่วนตำบลประทายเพื่อจะได้เสนอต่อท่านนายอำเภอเพื่อพิจารณาอนุมัติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๒ ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ ข้อ ๒๕

 ลำดับนี้ผมขอมติที่ประชุมสภาองค์การบริหารส่วนตำบลประทายพิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๒

มติที่ประชุม ที่ประชุมมีมติเป็นเอกฉันท์เห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๒

 **๓.๒ ขอโอนงบประมาณตั้งจ่ายรายการใหม่**

 อาศัยอำนาจตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ ข้อ ๒๗ การโอนงบประมาณรายจ่ายในหมวดครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจของสภาท้องถิ่น โดยตั้งจ่ายเป็นก่อสร้างถนนคอนกรีตเสริมเหล็กหมู่ที่ ๑๑ บ้านหนองซาดถนนกว้าง ๖ เมตร ยาว ๑๕๓ เมตร หนา ๐.๑๕ เมตร เป็นเงิน ๔๙๙,๗๐๐ บาท โดยขอโอนจากแผนงานบริหารทั่วไป ค่าใช้สอย ค่าบำรุงรักษาซ่อมแซม ตั้งไว้ ๑๕๐,๐๐๐ บาท ใช้ไป ๔๗,๕๐๕ บาท คงเหลือ ๑๐๒,๔๙๕ บาท ขอโอนครั้งนี้ ๕๐,๐๐๐ บาท คงเหลือ ๕๒,๔๙๕ บาท, แผนงานบริหารทั่วไป ค่าใช้สอย ค่าใช้จ่ายในการเลือกตั้งสภาท้องถิ่นหรือผู้บริหารท้องถิ่น ตั้งไว้ ๕๐,๐๐๐ บาท ขอโอนครั้งนี้ ๕๐,๐๐๐ บาท, แผนงานบริหารงานคลัง ค่าใช้สอย ค่าใช้จ่ายโครงการอบรมให้ความรู้กับผู้มีหน้าที่เสียภาษี ตั้งไว้ ๕๐,๐๐๐ บาท ขอโอนครั้งนี้ ๕๐,๐๐๐ บาท, แผนงานการศึกษา ค่าใช้สอย โครงการอ่านหนังสือพิมพ์ประจำหมู่บ้าน ตั้งไว้ ๔๓,๙๒๐ บาท ขอโอนครั้งนี้ ๔3,๙๒๐ บาท, แผนงานสร้างความเข้มแข็งของชุมชน ค่าใช้สอย ๔ รายการ คือ

๑. ค่าใช้จ่ายในการดำเนินโครงการเสริมสร้างความเข้มแข็งของชุมชน ตั้งไว้ ๑๐๐,๐๐๐ บาท ใช้ไปแล้ว ๓,๑๘๐ บาท คงเหลือ ๙๖,๘๒๐ บาท ขอโอนครั้งนี้ ๙๖,๘๒๐ บาท

๒. โครงการ อบต.เคลื่อนที่ ตั้งไว้ ๓๐,๐๐๐ บาท ขอโอนครั้งนี้ ๓๐,๐๐๐ บาท

๓. โครงการศึกษาดูงาน ตั้งไว้ ๒๕๐,๐๐๐ บาท ใช้ไปแล้ว ๑๗๘,๕๐๐ บาท คงเหลือ ๗๑,๕๐๐ บาท โอนครั้งที่ผ่านมา ๔๗,๕๐๐ บาท ขอโอนครั้งนี้ ๒๔,๐๐๐ บาท

๔. โครงการป้องกันและแก้ไขปัญหายาเสพติด ตั้งไว้ ๖๕,๐๐๐ บาท ขอโอนครั้งนี้ ๖๕,๐๐๐ บาท และแผนงานการศาสนาวัฒนธรรมและนันทนาการ ค่าใช้สอย ๒ รายการ คือ

๑. ค่าใช้จ่ายในการจัดการแข่งขันกีฬาต้านยาเสพติดเยาวชนระดับหมู่บ้านระดับอำเภอและระดับจังหวัด ตั้งไว้ ๒๐,๐๐๐ บาท ขอโอนครั้งนี้ ๒๐,๐๐๐ บาท

๒. รายจ่ายเกี่ยวกับการรับรองและพิธีการ ตั้งไว้ ๑๕๐,๐๐๐ บาท ใช้ไปแล้ว ๖๖,๑๗๐ บาท คงเหลือ ๘๓,๘๓๐ บาท ขอโอนครั้งนี้ ๖๙,๙๖๐ บาท คงเหลือ ๑๓,๘๗๐ บาท รวมเป็นเงินที่ขอโอนครั้งนี้ ๔๙๙,๗๐๐บาท

ที่ประชุม ได้พิจารณากันอย่างกว้างขวาง

มติที่ประชุม มีมติเป็นเอกฉันท์ให้โอนงบประมาณตั้งจ่ายรายการใหม่เป็นก่อสร้างถนนคอนกรีตเสริมเหล็กหมู่ที่ ๑๑ บ้านหนองซาด ถนนกว้าง ๖ เมตร ยาว ๑๕๓ เมตร หนา ๐.๑๕ เมตร เป็นเงิน ๔๙๙,๗๐๐ บาท

**๓.๓ ขอกันเงินเบิกเหลื่อมปี**

ประธานสภา ตามที่ท่านสมาชิกสภาองค์การบริหารส่วนตำบลประทายทุกท่านได้มีมติเห็นชอบในข้อบัญญัติงบประมาณรายจ่ายประจำปีงบประมาณ ๒๕๖๑ ซึ่งเป็นโครงการที่ยังไม่ได้ดำเนินการจัดซื้อจัดจ้างทั้งสิ้น ๑๑ โครงการ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บ รักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ ข้อ ๕๙ ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพันแต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติสภาท้องถิ่นได้อีกไม่เกินระยะเวลาหนึ่งปี คือ

1. ก่อสร้างถนนคอนกรีตเสริมเหล็ก หมู่ที่ ๖ เป็นเงิน ๑๓๕,๐๐๐ บาท
2. ก่อสร้างถนนคอนกรีตเสริมเหล็ก หมู่ที่ ๕ เป็นเงิน ๑๐๙,๐๐๐ บาท
3. ก่อสร้างถนนคอนกรีตเสริมเหล็ก หมู่ที่ ๑๖ เป็นเงิน ๑๓๖,๐๐๐ บาท
4. ก่อสร้างถนนคอนกรีตเสริมเหล็ก หมู่ที่ ๑๑ เป็นเงิน ๑๐๘,๕๐๐ บาท
5. ก่อสร้างถนนคอนกรีตเสริมเหล็ก หมู่ที่ ๑๔ เป็นเงิน ๑๐๘,๕๐๐ บาท
6. ก่อสร้างถนนคอนกรีตเสริมเหล็ก หมู่ที่ ๑๒ เป็นเงิน ๑๐๙,๐๐๐ บาท
7. ก่อสร้างถนนคอนกรีตเสริมเหล็ก หมู่ที่ ๘ เป็นเงิน ๑๓๖,๐๐๐ บาท
8. ก่อสร้างถนนคอนกรีตเสริมเหล็ก หมู่ที่ ๑๐ เป็นเงิน ๑๓๐,๕๐๐ บาท
9. โครงการปรับปรุงถนนคอนกรีตเสริมเหล็ก หมู่ที่ ๔ ซอยบ้านเทิดไท้ เป็นเงิน ๓๕,๕๐๐ บาท
10. จัดซื้อรถบรรทุกขยะ เป็นเงิน ๒,๔๐๐,๐๐๐ บาท
11. ก่อสร้างถนนคอนกรีตเสริมเหล็ก หมู่ที่ ๑๑ เป็นเงิน ๔๙๙,๗๐๐ บาท

รวมเป็นเงินงบประมาณที่ขอกันไว้ทั้งสิ้น ๓,๙๐๗,๗๐๐ บาท

ขอให้สภาองค์การบริหารส่วนตำบลประทายได้พิจารณาหากเห็นเป็นประการใดให้ข้อพิจารณาด้วย

มติที่ประชุม ที่ประชุมมีมติเป็นเอกฉันท์ ให้กันเงินไว้เบิกเหลือมปี ทั้ง ๑๑ โครงการ รวมเป็นเงินงบประมาณที่ขอกันไว้ทั้งสิ้น ๓,๙๐๗,๗๐๐ บาท

**ระเบียบวาระที่ ๔ เรื่องอื่นๆ**

ส.อบต.หมู่๑๐ ผมนายพิชิต สมน้อย สมาชิกสภาองค์การบริหารส่วนตำบลหมู่ที่ ๑๐ อยากให้ช่วยแก้ไขปัญหาเรื่องท่อน้ำตันน้ำไหลไม่สะดวกหน้าบ้านนางพรนภา และอยากให้ อบต.เราเชิญทางไฟฟ้าส่วนภูมิภาคเข้าร่วมประชุมด้วย หากมีเรื่องสอบถามจะได้สอบถามได้โดยตรง

ส.อบต.หมู่ ๕ ผมนายไพรัตน์ เ­สริมนอก สมาชิกสภาองค์การบริหารส่วนตำบลหมู่ที่ ๕ ขอให้แก้ไขปัญหาน้ำท่วมขังเส้นทางหลังบ้านหมอเรียมให้ด้วย

รองนายก ผมนายบุญช่วย พลศรี รองนายกองค์การบริหารส่วนตำบลประทาย ขอแจ้งที่ประชุมทราบเรื่องไฟฟ้าของหมู่ที่ ๕ ที่ได้แจ้งเพื่อทราบว่ามีงบประมาณมาให้นั้น ขณะนี้ไฟฟ้าได้แจ้งกลับมายังผม ไม่สามารถดำเนินให้ได้เนื่องจาก อบต.ได้ขอให้ไฟฟ้าดำเนินสำรวจเพื่อดำเนินการโดยงบประมาณของ อบต. ต้องรอให้งบ อบต.ตกก่อนถึงสามารถใช้งบประมาณของไฟฟ้าได้

ส.อบต.หมู่ ๑๒ ผมขอแจ้งเรื่องเกษตรแปลงใหญ่ เมื่อวันพฤหัสที่ ๙ สิงหาคม ๒๕๖๑ ทางเกษตรได้ประชุมแจ้งหลายเรื่อง แต่ผมขอแจ้งเรื่องเกษตรแปลงใหญ่อยากให้ เกษตรกรในพื้นที่ตำบลประทายเรารวมกลุ่มกันเพื่อจัดทำเกษตรแปลงใหญ่หากรวมตัวกันได้จะมีประโยชน์หลายอย่าง คือ เรื่องราคาของผลผลิตทางการเกษตร รถเครื่องจักรกลในการเกษตร เช่น รถเกี่ยว รถดำ รถไถ จะมีมาให้กลุ่มบริหารจัดการ เนื้อที่ของพื้นที่เกษตรแปลงใหญ่ประมาณ ๑,๐๐๐ ไร่ รวมกันหลายแปลง

-ในส่วนของค่าเก็บเกี่ยวทางเกษตรมีมาสนับสนุนหากพื้นที่ได้รับผลกระทบภัยแล้งจะได้รับค่าชดเชยความเสียหาย ไร่ละ ๑,๕๐๐ บาทต่อไร่ ครัวเรือนละไม่เกิน ๑๒ ไร่

-การจัดกลุ่มวิสากิจชุมชนมีหลักเกณฑ์คือ ต้องจดทะเบียนกลุ่มอย่างน้อย ๒ ปี จึงสามารถจดกลุ่มวิสากิจชุมชนได้

-จังหวัดนครราชสีมามีแบนในด้านเกษตรเรื่องข้าวหอมมะลิเป็นแบนข้าวหอมมะลิทุ่งสัมฤทธิ์

ประธานสภา มีท่านใดจะแจ้งหรือสงสัยอะไรหรือไม่ ถ้าไม่มีผมขอปิดประชุม

ปิดประชุมเวลา ๑๓.๐๐ น.

 ลงชื่อ ศรีเสาวลักษณ์ เย็นวัฒนา ผู้บันทึกการประชุม

 (นางสาวศรีเสาวลักษณ์ เย็นวัฒนา)

 เลขานุการสภาองค์การบริหารส่วนตำบลประทาย

ลงชื่อ ทองใบ ศิริมนตรี กรรมการตรวจรายงานการประชุม

 (นายทองใบ ศิริมนตรี)

สมาชิกสภาองค์การบริหารส่วนตำบล หมู่ที่ ๑๒

ลงชื่อ ศักดิ์ดา มีกรอบทอง กรรมการตรวจรายงานการประชุม

 (นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ กรรมการตรวจรายงานการประชุม

 (นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ ๙

ลงชื่อ ธนาคม สียางนอก

 (นายธนาคม สียางนอก)

ประธานสภาองค์การบริหารส่วนตำบลประทาย